Wittes in bestuursposte ‘n skande, sê cosatuDie vakverbond Cosatu sê dit is ŉ skande dat 73,1% van top bestuursposisies steeds deur wittes beklee word. Cosatu het reageer op ŉ verslag van die Kommissie vir Gelyke Indiensneming. Volgens die verslag word wit mans steeds meer in diens geneem, bevorder en opgelei. Die verslag het egter ook gewys dat witmense slegs 12,1 persent uitmaak van die aktiewe ekonomiese bevolking terwyl swart mense 73,6% hiervan uitmaak. Volgens ŉ woordvoerder van Cosatu, Patrick Craven, verdien ŉ gemiddelde swart man sowat R2 400 per maand terwyl ŉ gemiddelde wit man sowat R19 000 per maand. ŉ Uitvoerende adjunkhoof van Solidariteit, Dr Dirk Hermann, sê die verslag onderbeklemtoon die vordering wat met regstellende aksie gemaak word.